তিরুক্কুরল প্রাচীন তামিল সাহিত্যের সর্বাধিক সমাদৃত গ্রন্থ। "কুরল" শব্দের অর্থ "সাধারণ নীতি"। এই গ্রন্থে মানব জীবনের আদর্শ ও নৈতিক উন্নতির কথা বলা হয়েছে। বিশ্বের নানা ভাষায় বইটি অনূদিতও হয়েছে।

বইটি তিন ভাগে বিভক্ত। প্রথম খণ্ডের বিষয়বস্তু "অরম" (বিবেক ও সম্মানের সঙ্গে জীবনযাপন বা "সঠিক আচরণ"), দ্বিতীয় খণ্ডের বিষয়বস্তু "পারুল" (জাগতিক কাজকর্মগুলি সঠিকভাবে সম্পাদনা) এবং তৃতীয় খণ্ডের বিষয়বস্তু "ইনবম" (নরনারীর প্রেম)। তিনটি খণ্ডের অধ্যায় সংখ্যা যথাক্রমে ৩৮, ৭০ ও ২৫। প্রতিটি অধ্যায়ে দশটি করে দোঁহা বা "কুরল" রয়েছে। গ্রন্থে মোট কুরলের সংখ্যা ১৩৩০। "অরম" ও "ইনবম" অংশের বিষয়বস্তু ব্যক্তিগত জীবন, "পারুল" অংশে আলোচিত হয়েছে গণজীবন।

অন্যান্য রচনা
তিরুক্কুরল
প্রচলিত বিবরণ
ধর্ম